wickkiey/tamil-wikipedia-chunked huggingface dataset:
# சந்திரசேகர சரசுவதி

## இளமை வாழ்வு

சந்திரசேகரேந்திர சரசுவதி, 1894 மே 20 அன்று தென் ஆற்காடு மாவட்டத்தில் விழுப்புரத்தில் பிறந்தார். இவரின் தந்தை சுப்ரமண்ய சாஸ்திரி தமிழ்நாட்டிற்குக் குடிபெயர்ந்தார். மாவட்ட கல்வி அதிகாரியாகப் பணிபுரிந்தவர். இவர் கன்னட மொழி பேசும் ஸ்மார்த்த பிராமண குடும்பத்தைச் சேர்ந்தவர். இவரின் தாயார் மகாலட்சுமியும் திருவையாறுக்கு அருகிலுள்ள ஈச்சங்குடி கிராமத்தைச் சேர்ந்த கன்னட பிராமணர் ஆவார். இவர்களின் இரண்டாவது குழந்தையே *மகாபெரியவா* என அழைக்கப்பட்ட சந்திரசேகர சரசுவதி சுவாமியாவார். இவருக்குப் பெற்றோர் இட்ட பெயர் சுவாமிநாதன்.  
தனது தொடக்கக் கல்வியை, திண்டிவனத்தில் உள்ள ஆற்காடு அமெரிக்கன் மிசன் உயர்நிலைப் பள்ளியில் பயின்றார். இவருக்கு 1905-ஆம் ஆண்டில் திண்டிவனத்தில் உபநயனம் நிகழ்த்தப்பட்டது. 1906-ஆம் ஆண்டு, காமகோடி பீடத்தின் அறுபத்தி ஆறாவது ஆச்சாரியார் ஸ்ரீ சந்திரசேகரேந்திர சரஸ்வதி, சதுர்மஸ்ய விரதத்தைக் கடைப்பிடித்து திண்டிவனத்திற்கு அருகிலுள்ள பெருமுக்கல் என்ற சிறிய கிராமத்தில் முகாமிட்டிருந்தார். அப்போது ஆச்சாரியாரின் ஆசீர்வாதங்களை சுவாமிநாதன் பெற்றுக் கொண்டார்.  
ஆச்சார்யர் ஸ்ரீ சந்திரசேகரேந்திர சரசுவதியின் மறைவிற்குப் பின்னர் சந்திரசேகர சரசுவதியின் தாய் வழி உறவினர் அறுபத்தியேழாவது ஆச்சார்யராக நியமிக்கப்பட்டார். இவர் உடல் நலம் குன்றியதால் சந்திரசேகர சரசுவதி சுவாமிகள் 1907-ஆம் ஆண்டு பிப்ரவரி 13-ஆம் தேதி காஞ்சி காமகோடி பீடத்தின் அறுபத்தெட்டாவது ஆச்சார்யராக சன்னியாசர் சரஸ்வதி என்ற சன்னியாச பெயருடன் நியமிக்கப்பட்டார். பின்னர் வேதங்கள், புராணங்கள், பல்வேறு இந்து நூல்கள் மற்றும் பண்டைய இந்திய இலக்கியங்களுடன் நன்கு பயிற்சி பெற்றார். 1909-ஆம் ஆண்டு இரண்டாண்டுகள் மடத்தினில் தங்கி வேதாந்தங்களைக் கற்றுக் கொண்டார். பின்னர் 1911 முதல் 1914 வரை அகண்ட காவிரியின் வடகரைக் கிராமமான மகேந்திரமங்கலத்தில் கற்றார். இவர் கணிதம், வானியல் மற்றும் புகைப்படத்துறையில் அதிக ஆர்வம் காட்டினார். 1914-ஆம் ஆண்டு கும்பகோணம் திரும்பினார்.
# சந்திரசேகர சரசுவதி

## பங்களிப்புகள்

சந்திரசேகரேந்திர சரசுவதி இந்திய நிலப்பரப்பெங்கும் ஆன்மிகப் பயணம் செய்து தனது அறிவைப் பரப்பத் தொடங்கினார். தினமும் *சந்தியாவந்தனம்*, *ஶ்ரீசந்திரமெளலீஸ்வரி பூஜை*, *ஶ்ரீபஞ்சதான்ய பூஜை*, *காமாட்சி அம்மன் பூஜை* ஆகியவற்றைச் செய்வது வேதங்களை ஓதுவது போன்ற இவரது நடவடிக்கைகள் இவரை உலகெங்கும் பிரபலமாக்கியது. இறைவன் சிவனை வழிபடுவதற்காக வந்த *காமாட்சி அம்மனுக்காகச்* சந்திரசேகர சரசுவதி சுவாமிகள் தன் வாழ்வை அர்ப்பணித்தார். வாழ்நாள் முழுவதும் அத்வைத சித்தாந்தவாதியான ஆதிசங்கரரின் வழியைப் பின்பற்றி நடந்தார். மேலும் வாழ்நாளெல்லாம் கோவில்களைப் புதுப்பிப்பதிலும், பெண்கள் உச்சரிக்காத விஷ்ணுசகஸ்ர நாமம் உள்ளிட்ட மந்திரங்களை உச்சரிக்கச் செய்வதிலும், சரியான உச்சரிப்புடன் வேதங்கள் ஓதுவதையும், சபரிமலை ஐயப்பன் சுவாமி மற்றும் திருப்பதி வெங்கடாசலபதி கோவில் ஆகியவற்றின் மீது மக்களுக்கு அதிக பக்தியுணர்வு வளரவும் அக்கோயில்களில் ஆகம விதிகள் தீவிரமாகக் கடைபிடிப்பதையும் நடைமுறைப்படுத்தினார். இவரது 99- வது பிறந்தநாள் கொண்டாட்டங்களை இவரது சீடர்களான ஸ்ரீ ஜெயேந்திரர் மற்றும் ஸ்ரீ விஜயேந்திரர் ஆகியோர் ஒரு பெரிய நிகழ்வாகக் கொண்டாடினர். எனினும், தனது நூற்றாண்டு விழாவைக் கொண்டாடாமல், 8 சனவரி 1994-இல் இறந்தார்.
# சந்திரசேகர சரசுவதி

## சொற்பொழிவுகள்

சந்திரசேகரேந்திர சரசுவதி ஆதிசங்கரரைப் போலவே நாட்டின் பல்வேறு இடங்களில் சொற்பொழிவாற்றினார். பல இடங்களில் தர்மம், பண்பாடு, கலாச்சாரம் பற்றி மக்களிடம் சொற்பொழிவாற்றினார். திண்ணைகள், ஆற்றுப்படுக்கைகள், சிறிய கூடங்கள் என எல்லா இடங்களிலும் சொற்பொழிவாற்றினார். இவர் ஆற்றிய சொற்பொழிவுகளின் தொகுப்பு *தெய்வத்தின் குரல்* எனும் புத்தகமாகத் தொகுக்கப்பட்டுள்ளது. பின்னர் இந்நூல் ஆங்கிலம் உள்ளிட்ட பிற மொழிகளில் மொழிபெயர்க்கப்பட்டது. நாட்டின் பலபகுதிகளில் சனாதான தர்மத்தின் நடைமுறைகளைக் கொண்டு வந்தார். இதன் பயனாகப் பல்வேறு வேத பாட சாலைகள் உருவாக்கப்பட்டன.
# சந்திரசேகர சரசுவதி

## புத்தகங்கள்

-
-
-
-
-
- (தெய்வத்தின் குரல்)
- *A search in Secret India*&mdash;Paul Brunton
# தட்டூ பத்கர்

**தட்டூ பத்கர்** *(Dattu Phadkar*, பிறப்பு: டிசம்பர் 12 1925) - இறப்பு: மார்ச்சு 17 1985) இந்தியத் துடுப்பாட்ட அணியின் துடுப்பாட்டக்காரர். இவர் 31 தேர்வுத் துடுப்பாட்டப் போட்டிகளிலும், 133 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1961 – 1975 ஆண்டுகளில் பிரதிநிதித்துவப் படுத்தியுள்ளார்.
# மன்றச் செய்திகள் (சிற்றிதழ்)

**மன்றச் செய்திகள்** இந்தியா காரைக்காலிலிருந்து 1974ம் ஆண்டு முதல் வெளிவந்த ஒரு மாத இதழாகும்.
# மன்றச் செய்திகள் (சிற்றிதழ்)

## ஆசிரியர்

- காரை. இறையடியான்
# மன்றச் செய்திகள் (சிற்றிதழ்)

## வெளியீடு

புதுவை மாநில ஓவியர் மன்றம்
# மன்றச் செய்திகள் (சிற்றிதழ்)

## உள்ளடக்கம்

இது புதுவை மாநில ஓவியர் மன்ற வெளியீடாக இருந்தமையினால் இவ்விதழில் மன்ற செய்திகளுக்கும், கலை இலக்கிய செய்திகளுக்கும், ஆக்கங்களுக்கும் முக்கியத்துவம் கொடுக்கப்பட்டிருந்தது.
# மஜ்னவீ சரீப் (சிற்றிதழ்)

**மஜ்னவீ சரீப்** இந்தியா காரைக்காலிலிருந்து 1937ம் ஆண்டில் மாதமிரு முறை வெளிவந்த ஓர் இசுலாமிய இதழாகும். இவ்விதழ் 1941ம் ஆண்டு வரை வெளிவந்தது.
# மஜ்னவீ சரீப் (சிற்றிதழ்)

## ஆசிரியர்

- கா. காஜி முஹம்மது செய்கு ஹுசைன்.
# மஜ்னவீ சரீப் (சிற்றிதழ்)

## பொருள்

- 'மஜ்னவீ சரீப்' என்றால் 'புகழ்ப்பாக்கள்' என்று பொருள்படும்
# மஜ்னவீ சரீப் (சிற்றிதழ்)

## உள்ளடக்கம்

இசுலாமியர்களிடையே சில முக்கியமிக்கவர்களையும், முக்கியத்துவ சம்பவங்களை விளக்குவதற்கும் அரபுப் பாக்கள் பாடப்படுவதுண்டு. அப்படிப்பட்ட இப்பாக்கள் இசுலாமியரிடத்தே மிகவும் புகழ்பெற்றவை. இப்படிப்பட்ட பாக்களை விளக்கும் முகமாக இதன் உள்ளடக்கம் அமைந்திருந்தது.
# மாங்கனி (சிற்றிதழ்)

**மாங்கனி** இந்தியா தமிழ்நாடு சென்னையிலிருந்து 1957ம் ஆண்டில் வெளிவந்த ஒரு மாத இதழாகும்.
# மாங்கனி (சிற்றிதழ்)

## ஆசிரியர்

- உடந்தை மணாளன் என்ற சாகுல் அமீது.
# மாங்கனி (சிற்றிதழ்)

## உள்ளடக்கம்

இதுவொரு கலை இலக்கிய ஏடு என்றடிப்படையில் கலை இலக்கிய செய்திகளையும், ஆக்கங்களையும் கொண்டிருந்தது.
# மாணவ முரசு (சிற்றிதழ்)

**மாணவ முரசு** இலங்கை, கொழும்பிலிருந்து 1967ம் ஆண்டில் வெளிவந்த ஒரு மாத இதழாகும். இவ்விதழை தமிழ் முஸ்லிம் ஒருவர் நடத்தியதாக அறியமுடிகின்றது.
# மாணவ முரசு (சிற்றிதழ்)

## ஆசிரியர்

- அனிபா
# மாணவ முரசு (சிற்றிதழ்)

## உள்ளடக்கம்

இவ்விதழ் அறிவியல் ஆக்கங்களையும், கல்வியியல் ஆக்கங்களையும், இலக்கிய ஆக்கங்களையும் கொண்டிருந்தது.
# மார்க்க வினாவிடை (சிற்றிதழ்)

**மார்க்க வினாவிடை** ஆத்தூர் (சேலம்) எனுமிடத்திலிருந்து 1947ம் ஆண்டு முதல் வெளிவந்த ஓர் இசுலாமிய மாத இதழாகும்.
# மார்க்க வினாவிடை (சிற்றிதழ்)

## ஆசிரியர்

- ஹாஜி குலாம்
# மார்க்க வினாவிடை (சிற்றிதழ்)

## உள்ளடக்கம்

இஸ்லாமியர்களிடையே இடம்பெறக்கூடிய ஐயப்பாடுகளுக்கு தெளிவு வழங்கத்தக்க வகையில் இதன் ஆக்கங்கள் அமையப் பெற்றிருந்தன.
# மிஸ்பாகுல் இஸ்லாம் (இதழ்)

**மிஸ்பாகுல் இஸ்லாம்** இலங்கையிலிருந்து 1906ல் வெளிவந்த ஓர் இசுலாமிய இதழாகும்.
# மிஸ்பாகுல் இஸ்லாம் (இதழ்)

## பொருள்

'மிஸ்பாகுல் இஸ்லாம்' என்ற அரபுப் பதத்தின் தமிழ்கருத்து 'இசுலாமிய விளக்கு' என்பதாகும்
# மிஸ்பாகுல் இஸ்லாம் (இதழ்)

## உள்ளடக்கம்

20ம் நூற்றாண்டின் ஆரம்பத்தில் இலங்கை முஸ்லிம்களுக்கு இஸ்லாமிய விளக்கங்களை போதியளவு பெற்றுக்கொள்ளக்கூடிய வசதிகள் காணப்படவில்லை. குறிப்பாக வெள்ளிக்கிழமைகளில் இடம்பெறும் குத்பா எனப்படும் மார்க்க சொற்பொழிவை தவிர சமயத்தைப் பற்றிய பொதுவாக அறிந்துகொள்ள வாய்ப்புகள் குறைவாகவே இருந்தன. இத்தகைய குறையினை கற்றவர்கள் மத்தியில் ஓரளவாவது போக்கும் முகமாக இசுலாமிய விளக்கங்களைக் கொண்ட இதழாக இது காணப்பட்டது.
# கன்வர் ராய் சிங்

**கன்வர் ராய் சிங்** *(Kanwar Rai Singh),* பிறப்பு: பிப்ரவரி 24 1922), இந்தியத் துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 33 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 1948 ம் ஆண்டில் பிரதிநிதித்துவப் படுத்தியுள்ளார்.
# மினார் (சிற்றிதழ்)

**மினார்** ஈரோடுவிலிருந்து 1948ல் வெளிவந்த ஓர் இசுலாமிய மாத இதழாகும்.
# மினார் (சிற்றிதழ்)

## ஆசிரியர்

- எம். ஏ. ரஹ்மான்.
இவர் ஒரு புகழ்பெற்ற இசுலாமிய எழுத்தாளரும்ää பத்திரிகையாளருமாவார்.
# மினார் (சிற்றிதழ்)

## பொருள்

'மினார்' என்ற அரபுப் பதம் 'ஒளி' என்ற பொருளைத்தரும்.
# மினார் (சிற்றிதழ்)

## உள்ளடக்கம்

சஞ்சிகையின் கருத்திற்கிணங்க இசுலாமிய சமூகத்தவரிடையே காணப்பட்ட மூடநம்பிக்கைகளைக் களையும் ஆக்கங்களைக் கொண்ட ஒரு இதழாக இது இருந்தது.
# மின்ஹாஜ் (சிற்றிதழ்)

**மின்ஹாஜ்** இந்தியா தமிழ்நாடு சென்னையிலிருந்து 1960ல் மாதந்தோறும் வெளிவந்த ஒரு இதழாகும்.
# மின்ஹாஜ் (சிற்றிதழ்)

## ஆசிரியர்

- மௌலவி முகமத் சாலே ஆலிம்.
இவர் புகழ்பெற்ற முஸ்லிம் எழுத்தாளர் ஹஸனின் தந்தையார்.
# மின்ஹாஜ் (சிற்றிதழ்)

## பொருள்

அரபுபாசையில் 'மின்ஹாஜ்' என்றால் 'பாதை' என்று பொருள்படும்
# மின்ஹாஜ் (சிற்றிதழ்)

## உள்ளடக்கம்

இதழின் கருத்திற்கிணங்க இசுலாமிய வழிகாட்டல் தொடர்பான ஆக்கங்களையும், இசுலாமிய எழுத்தாளர்களின் இலக்கிய ஆக்கங்களையும் இது அதிகளவில் உள்வாங்கியிருந்தது.
# மிலாப் (சிற்றிதழ்)

**மிலாப்** இந்தியா ஈரோடுவிலிருந்து 1947ம் ஆண்டில் வெளிவந்த ஒரு வார இதழ.
# மிலாப் (சிற்றிதழ்)

## ஆசிரியர்

- எம். ஏ. ரஹ்மான்
# மிலாப் (சிற்றிதழ்)

## பணிக்கூற்று

அச்சம், தயை, தாட்சனியமின்றி அரும்தொண்டாற்றி வந்த 'பாக்கித்தான்' பத்திரிகையே மிலாப் ஆக வெளிவந்தது
# மிலாப் (சிற்றிதழ்)

## பொருள்

'மிலாப்' என்ற அரபுப் பதத்தின் தமிழ்கருத்து 'நல்இணக்கம்' என்பதாம்
# மின்னல் எக்ஸ்பிரஸ் (சிற்றிதழ்)

**மின்னல் எக்ஸ்பிரஸ்** இந்தியா மதுரையிலிருந்து 1984ல் வெளிவந்த ஒரு மாத இதழ்.
# மின்னல் எக்ஸ்பிரஸ் (சிற்றிதழ்)

## ஆசிரியர்

- கே. மௌலானா
# மின்னல் எக்ஸ்பிரஸ் (சிற்றிதழ்)

## உள்ளடக்கம்

தமிழ் முஸ்லிம் நடத்தி பல்சுவை இதழ் என்றடிப்படையில் கலை இலக்கியம் சார்ந்ததும், இசுலாமிய கொள்கை விளக்கம் சார்ந்ததுமான பல்வேறு ஆக்கங்கள் இடம்பெற்றிருந்தன.
# குறுக்குவிசாரணை

நவீன நீதிநிறுவனங்களில் **குறுக்குவிசாரணை** ஒரு முதன்மையான பங்கைப் பெற்றுள்ளது. குறுக்குவிசாரணை என்பது வழக்குவிசாரணையின்போது ஒரு சான்றாளரை (சாட்சியை) அவரின் எதிர்த்தரப்பினர் புரியும் விசாரணையாகும். இது வழக்குப் பொருண்மைகளின் உண்மைத் தன்மையை உரசிப்பார்க்கும் உரைகல்லாக கருதப்பட்டாலும் பலநேரங்களில் தருக்கவிளையாட்டால் உண்மையைப் பொய்யாக்குகிற, பொய்யை உண்மையாக்குகிற வழக்குரைஞரின் சாதுரிய வித்தையாகவே நடைமுறையில் நிலவுகிறது.
# மாபெல் ஹெய்னஸ் போட்

**மாபெல் ஹெய்ன்ஸ் போட்** (Mabel Haynes Bode) என்பவர் லண்டன் பல்கலைக்கழகக் கல்லூரியில் பாளி மொழி விரிவுரையாளராக பணியாற்றயவராவார். இவரே 1912ம் ஆண்டு இலங்கையில் வெளியிடப்பட்ட மகாவம்சம் நூலை மொழிப்பெயர்ப்பு செய்து வில்ஹெம் கெய்கர் என்பவருக்கு உதவிப் புரிந்தவராவார்.  
1912ம் ஆண்டு வெளியிடப்பட்ட மகாவம்சம் நூல் இலங்கை வரலாற்றாசிரியர்கள் மற்றும் வரலாற்றாய்வாளர்கள் மத்தியில் பிரசித்திப்பெற்ற அதேவேளை, அந்த நூலின் மொழிப்பெயர்ப்பில் பங்காற்றிய "மாபெல் ஹெய்ன்ஸ் போட்" எனும் இவரது பெயரும் பிரசித்திப்பெற்றது. இவரது மொழிப்பெயர்ப்பு தொடர்பாகவும் வரலாற்றாசிரியர்களிடையே ஆய்வுப்படுத்தப்பட்டது.
# காஞ்சி சங்கர மடம்

**காஞ்சி சங்கர மடம்** (*Kanchipuram Sankara Mutt*) காஞ்சிபுரத்தில் அமைந்துள்ள ஓர் சுமார்த்த பிரிவைச் சேர்ந்த இந்து சமய துறவியர் இருப்பிடமாகும். இது *காஞ்சி காமகோடி பீடம்* என்றும் அழைக்கப்படுவதுண்டு. ஆதி சங்கரர் இங்கு சமாதியடைந்ததாகவும் இந்த மடத்தை நிறுவியதாகவும் கூறப்படுகிறது. இந்த மடத்தின் தலைவர்கள் சிருங்கேரி சாரதா மடம், துவாரகை மடம், கோவர்தன மடம், ஜோஷி மடம் ஆகிய நான்கு சங்கர மடத் தலைவர்களைப் போலவே, "சங்கராச்சாரியர்" என்ற பட்டத்தைப் பயன்படுத்துகின்றனர்.  
காஞ்சி மடம் கும்பகோணத்தில் இருந்த 19-ஆம் நூற்றாண்டுக்குப் பின்னர் புகழ்பெறத் துவங்கியது. இதனைச் சிருங்கேரி சங்கர மடத்தின் கிளையாகக் கருதுகின்றனர். ஆதி சங்கரர் எழுதிய *மடாம்நாய சேது* என்ற புத்தகத்தில் அவர் உருவாக்கியதாகக் குறிப்பிடப்படும் நான்கே மடங்களின் பட்டியலில் காஞ்சி மடம் பற்றிய எந்தக் குறிப்பும் இல்லை என்பதால், காஞ்சிமடம் ஒரு சங்கர மடமே அல்ல என்றும், சிருங்கேரி மடத்தின் கும்பகோணம் கிளை என்றும் வரலாற்று தரவுகளும் நான்கு சங்கர மடங்களும் தெரிவிக்கின்றன. 1839-இல் தான் அன்றைய கிழக்கிந்திய கம்பெனி ஆட்சியாளர்கள் மற்றும் தஞ்சாவூர் மராட்டிய சரபோசி, தஞ்சாவூர் சிவாஜி ஆதரவிலும் தங்களைப் போட்டி சங்கரச்சாரியாராக அறிவித்துக் கொள்ள துவங்கினர் என்பது மடத்தின் ஆவணங்கள் மூலம் தெரிகிறது.  
இன்று தென்னிந்தியாவில் உள்ள முதன்மையான இந்து சமய அமைப்புகளில் ஒன்றாகக் காஞ்சி சங்கர மடம் விளங்குகிறது.
# காஞ்சி சங்கர மடம்

## சர்ச்சைகள்

1987-இல் செயந்திர சரசுவதி தனது சாதுர்மாசிய சன்னியாச விரதத்தை உடைத்து காவி, தண்டம், கமண்டலம் ஆகியவற்றை உதறி தலைக்காவிரிக்குத் தப்பி ஓடியபோது, சந்திரசேகர சரசுவதியால் அவருக்கு மாற்று வாரிசாக விசயேந்திர சரசுவதியை நியமித்தார். பின்னர், செயந்திரர் கண்டுபிடிக்கப்பட்டவுடன் மடத்தில் மீண்டும் சேர்த்துக்கொள்ளப்பட்டார்.  
நவம்பர் 2004-இல், இந்த மடத்தின் தலைவர்களாக இருந்த செயந்திர சரசுவதி, விசயேந்திர சரசுவதி இருவரும் சங்கர்ராமன் கொலை வழக்கில் கைதானதை அடுத்து இம்மடத்திற்கு இழுக்கு ஏற்பட்டது. பின்னர் இருவரும் வழக்கிலிருந்து நீதிமன்றத்தினால் விடுதலை செய்யப்பட்டனர். விசயேந்திர சரசுவதியும் அவர் தம்பி ரகுவும் நடிகை சுவர்ணமால்யா கணேஷுடன் தொடர்பிலிருந்தது காவல்துறை விசாரனையில் தெரியவந்தது.  
காஞ்சி சங்கரமடத் தலைவர் செயந்திர சரசுவதி தன்னிடம் பாலுறவு நோக்கில் முறைகேடாக நடந்துகொண்டதாக எழுத்தாளர் அனுராதா ரமணன் ஊடகவியலாளர் சந்திப்பில் குற்றம்சாட்டினார். சங்கரமடத்தின் சார்பில் ஒரு பக்தி பத்திரிகை துவங்கப்போவதாகக் கூறி, தான் அழைக்கப்பட்டதாகவும் அப்போது தனிமையில் தன்னிடம் ஆபாசமாகப் பேசிய ஜெயேந்திர சரஸ்வதி முறைகேடாக நடக்க முயன்றதாகவும் அவர் குற்றஞ்சாட்டினார். இதனால் அதிரச்சியடைந்த தான் உடனே அங்கிருந்து வெளியேறியதாகவும், பின்னர் இதை மையமாகக் கொண்டு ஒரு வார இதழில் தொடர் ஒன்று எழுதியதாகவும் கூறினார்.  
விசயேந்திரர், சிருங்கேரி மடத்துக்குக் கட்டுப்பட்ட இராமேசுவரம் இராமேசுவரம் இராமநாத சுவாமி கோயில் கருவறைக்குள் எச். இராசா, சு. குருமூர்த்தி துணையுடன் சிவாகமங்களை மீறி அடாவடியாக நுழைந்து பூசை செய்தார். இதனால் கருவறைக்குள் வைக்கப்பட்டிருந்த ஆதி சங்கரர் கொடுத்திருந்த ஸ்படிக லிங்கம் இவரால் உடைக்கப்பட்டதாகவும் களவாடப்பட்டதாகவும் குற்றச்சாட்டுகள் எழுந்தன.
# காஞ்சி சங்கர மடம்

## வரலாறு

காஞ்சி சங்கரமடத்தின் தொன்மை, வரலாறு குறித்து சர்ச்சைகள் எழுந்தன. இந்த மடத்தின் அலுவல்முறை வரலாற்றின்படி ஆதி சங்கரர் இந்த மடத்தை நிறுவியதாகவும் அவரைத் தொடர்ந்து 69-ஆவது மடத்தலைவராக பொறுப்பாற்றுவதாகவும் கி.மு ஐந்தாம் நூற்றாண்டிலிருந்து உள்ளதாகவும் நிறுவப்படுகிறது. மடத்தின் வேறுசில பரப்புரைகளிலும் ஆதி சங்கரர் காஞ்சிக்கு வந்திருந்து *சர்வக்ஞா பீடம்* என்று மடம் நிறுவியதாகவும் இங்கு இறந்ததாகவும் அறியப்படுகிறது. பிற மூலங்கள் சங்கரரின் இறப்பு இமாலயத்தில் கேதார்நாத்தில் நிகழ்ந்ததாகக் குறிப்பிடுகின்றன.  
வேறு சிலர் இந்த மடம் அண்மையில் 18ஆம் நூற்றாண்டில் கும்பகோணத்தில் சிருங்கேரி மடத்தின் கிளையாக நிறுவப்பட்டு தன்னிச்சையாகச் செயல்படத் தொடங்கியது என்கின்றனர். கும்பகோணத்தில் இருந்த மடத்தலைவர்கள் காஞ்சி காமாட்சியம்மன் கோயில் நிர்வாகத்தை கைக்கொள்ளவே தங்கள் மடத்தை 1842க்கும் 1863க்கும் இடையில் காஞ்சிக்கு இடம் பெயர்த்தனர்; இதுவே காஞ்சி மடத்தின் துவக்க காலம் என்றும் கூறுகின்றனர்.  
காஞ்சி மடத்தின் கூற்றின்படி 18-ஆம் நூற்றாண்டில் இடம் பெயர்ந்ததற்கான காரணம் அய்தர் அலியின் படையெடுப்பு ஆகும். மேலும், ஆதி சங்கரர் வந்தமைக்கும் மடம் 2500 ஆண்டுகள் பழமையான வரலாறு கொண்டிருப்பதற்கும் காஞ்சியைச் சுற்றியுள்ள கோவில்களில் கல்வெட்டுகள் தொல்லியல் சான்றுகளாக உள்ளதாக கூறுகின்றனர். மடத்தின் கூற்றுப்படி காஞ்சியிலுள்ள சன்னிதி கோவில் தெருக்கட்டிடம் பல நூற்றாண்டுகளுக்கு முந்தையதாக நிறுவப்பட்டாலும் இதனை மறுப்போரும் உள்ளனர்.  
சந்திரசேகர சரசுவதி சுவாமிகள் காஞ்சி காமகோடி சங்கர மடத்தின் பீடாதிபதியாக பல்லாண்டுகள் இருந்தார்.
# காஞ்சி சங்கர மடம்

## இதனையும் காண்க

- சந்திரசேகர சரசுவதி - 68-ஆவது காஞ்சி சங்கர மடத் தலைவர்
- செயந்திர சரசுவதி - 69-ஆவது காஞ்சி சங்கர மடத் தலைவர்
- விசயேந்திர சரசுவதி -70-ஆவது காஞ்சி சங்கர மடத் தலைவர்
- சத்ய சந்திரசேகரேந்திர சரஸ்வதி - 71-ஆவது காஞ்சி சங்கர மடத்தின் இளந்தலைவர்
# விஜய் ராஜீந்தர்நாத்

**விஜய் ராஜீந்தர்நாத்** (*Vijay Rajindernath),* பிறப்பு: சனவரி 7 1928 - இறப்பு: நவம்பர் 22 1989) இந்தியத் தேசிய துடுப்பாட்ட அணியின் முன்னாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 28 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை 1955 ம் ஆண்டில் பிரதிநிதித்துவப் படுத்தியுள்ளார்.
# எவ்வி

எவ்வி சங்ககாலத்துக் குறுநில மன்னன். இவன் சிறந்த வள்ளலும் ஆவான்.  
எவ்வி என்னும் சொல்லின் பொருள் : ஆற்றில் ஓடும் நீரை மேட்டுநிலங்களுக்குப் பாய்ச்ச ஏற்றத்தைப் பயன்படுத்துவர். அந்த ஏற்றத்தைக் குறிக்கும் சொல் எவ்வி. ஏற்றம் போல் மக்களை ஈடேற்றுபவன் என்பது இவனது பெயருக்கு உள்ள விளக்கம். உண்மையில் இந்த அரசன் தன் பெயர் தரும் விளக்கத்துக்கு ஏற்ப விளங்கியதை இவனது வரலாறு காட்டுகிறது.  
எவ்வியை நேரில் கண்டு பாடிய புலவர் வெள்ளெருக்கிலையார். பிற புலவர்கள் இவனைத் தம் பாடல்களில் குறிப்பிட்டுள்ளனர்.  
:கபிலர் - புறம் 202,
:குடவாயிற் கீரத்தனார் - அகம் 366,
:நக்கீரர் - அகம் 126,
:பரணர் - குறுந்தொகை 19, அகம் 266,
:மாங்குடி கிழார் - புறம் 24,
:மாமூலனார் - அகம் 115,
:வெள்ளெருக்கிலையார் - புறம் 233, புறம் 234,
# எவ்வி

## எவ்வி பற்றிய செய்திகள்

மயிலை சீனி. வேங்கடசாமி அவரிகளின் பண்டைத் தமிழக வரலாறு - சேரர், சோழர், பாண்டியர்
# எவ்வி

## நீடூர் கிழவன்

மிழலை நாட்டு அரசன். நீடூர் (தற்போதைய நீடாமங்கலம்) இவன் நாட்டின் தலைநகர், அதனால் இவன் “நீடூர் கிழவன்” எனப் படுகிறான். மிழலைக் கூற்றம் அறந்தாங்கி வட்டத்துத் தென் பகுதியும் இராமநாதபுர மாவட்டத்தின் கீழ்ப்பகுதியும் தன்கண் கொண்டது. திருப் பெருந்துறை என்னும் ஆவுடையார்கோவில் வட்டாரப் பகுதிகள் மிழலை நாடு என்று அழைக்கப் பட்டதற்கான சான்றுகள் உள்ளன.கடற்கரைவரை இந்தநாடு பரவி இருந்தது. வேள் எவ்வி எனவும், நீடூர் கிழவன் எனவும் இவன் போற்றப்படுகிறான்.
வேளிர் குடியைச் சேர்ந்தவன் என்று கபிலர் இவனைக் குறிப்பிடுகிறார்.
# எவ்வி

## பசும்பூண் பொருந்திலர் என்பவரை வென்றவன்

ஒருமுறை இவன் தன் ஏவலைக் கொள்ளாது பகைத்த பசும்பூண் பொருந்திலர் என்பவரை நெடுமிடல் அஞ்சியின் உதவியுடன் வென்றார். அவர்க்குரிய அரிமணம் உறத்தூர் என்பன புதுக்கோட்டை வட்டத்தில் உள்ளன. அரிமணம்
இப்போது அரிமளம் என வழங்குகிறது.
# எவ்வி

## வாய்வாள் எவ்வி

இவன் வாய்வாள் எவ்வி எனச் சிறப்பபிக்கப்படுவதால், வாட்போரில் வல்லவன் எனத் தெரிகிறது.
# எவ்வி

## நாட்டு மக்களும் வள்ளண்மைக் குணம் மிக்கவர்கள்

இவனது ஆட்சி நிழல் குளுமையாக இருக்கும் என்றும், இவனது நாட்டு முதியவர்கள் உப்பு விற்க வரும் நுளையர்களுக்குத் தேறல் தந்து மகிழ்விப்பார்கள் என்றும் ஒரு புலவர் குறிப்பிடுகிறார். இதனால் இவனது நாட்டு மக்களும் வள்ளண்மைக் குணம் மிக்கவர்கள் எனத் தெரியவருகிறது.  
பாண்மகள் எவ்வி நாட்டில் தன் உப்புக்குப் பண்டமாற்றாக நெல்லைத் தந்தால் வாங்கமாட்டாளாம். முத்துக்களைத் தந்தால்தான் வாங்கிக்கொள்வாளாம். அந்த அளவுக்கு அவன் நாடு செல்வ வளம் மிக்கது.  
தலையாலங்கானத்துச் செருவென்ற நெடுஞ்செழியன் இவனது நாட்டைத் தனதாக்கிக் கொண்டபின் தொன்முது வேளிர் ஆண்ட முத்தூரையும் கைப்பற்றிக்கொண்டான்.
# எவ்வி

## எவ்வியின் மறைவு

எவ்வியின் முன்னோன் ஒருவன் கழாத்தலையார் என்னும் புலவரை இகழ்ந்ததன் பயன் எவ்வியின் தொல்குடி இவனோடு அழிந்தது என்கிறார் கபிலர்.  
எவ்வி சிறந்த வள்ளல். அவன் மார்பில் புண்பட்டு வீழ்ந்தான் எனப் பேசிக்கொண்டனர். இது பொய்யாக இருக்கக் கூடாதா, அன்று ஒருநாள் அகுதை மார்பில் இரும்புச்சக்கரம் பாய்ந்தது என்று பேசிக்கொண்டனரே. அது பொய்யாய்ப் போகவில்லையா? அதுபோல் எவ்வி வீழ்ந்தான் என்பதும் பொய்யாகக் கூடாதா, - என்று ஒரு புலவர் கலங்குகிறார். பின்னர் எவ்வி உண்மையாகவே இறந்துபோனது கண்டு பலரோடு கூடி உண்ட எவ்வி வாயில் வாய்க்கரிசி போடுகிறார்களே! அவன் உண்பானா என்றும் சொல்லி அழுகிறார் வெள்ளெருக்கிலையார்.  
எவ்வி மாண்டபோது பாணர்கள் தலையில் பூச் சூடிக்கொள்ளவில்லையாம்.  
எவ்வி மாண்டு கிடந்த போர்க்களத்தில் பாணர்கள் தம் வளைந்த கொம்புகளை ஊதாமல் கீழே போட்டு வணக்கம் செலுத்தினார்களாம்.  
எவ்வி சொன்னதைக் கேளாமல் அன்னி என்பவன் திதியன் என்பவனோடு போரிட்டு மாண்டான்.
# எவ்வி

## மேற்கோள்

24-ம் புறப்பாட்டில்--
" முந்நீ ருண்டு முந்நீர்ப் பாயும்
தாங்கா வுறையு ணல்லூர் கெழீஇய
ஓம்பா வீகை மாவேள் எவ்வி
புனலம் புதவின் மிழலை"
# ஏற்றை

சோழன் பெரும்பூட் சென்னியை எதிர்த்துப் போரிட்ட எழுவர் கூட்டணியில் ஏற்றை என்பவனும் ஒருவன். கட்டூர் என்னுமிடத்தில் நடந்த போரில் சோழர் படைத்தலைவன் பழையனைக் கொன்றது. பின்னர் பெரும்பூட் சென்னியே தலைமையேற்று போரிட்டபோது எழுவர் கூட்டணியில் அறுவர் தப்பி ஓடிவிட்டனர். தப்பி ஓடியவர்களில் இந்த ஏற்றை என்பவனும் ஒருவன். கணையன் மட்டும் அகப்பட்டுக்கொண்டான். அவன் சோழநாட்டுக் கழுமலச் சிறையில் அடைக்கப்பட்டான்.  
புலவர் குடவாயிற் கீரத்தனார் இந்தச் செய்திகளைத் தம் பாடலில் குறிப்பிட்டுள்ளார். (அகநானூறு 44)
# கங்கன்

சோழன் பெரும்பூட் சென்னியை எதிர்த்துப் போரிட்டவர் எழுவர் இந்த எழுவர் கூட்டணியில் **கங்கன்** என்பவனும் ஒருவன். இக்கூட்டணி கட்டூர் என்னுமிடத்தில் நடந்த போரில் சோழர் படைத்தலைவன் பழையனைக் கொன்றது. பின்னர் பெரும்பூட் சென்னியே தலைமையேற்று போரிட்டபோது எழுவர் கூட்டணியில் அறுவர் தப்பி ஓடிவிட்டனர். தப்பி ஒடியவர்களில் இந்தக் கங்கனும் ஒருவன். கணையன் மட்டும் அகப்பட்டுக்கொண்டான். அவன் சோழநாட்டுக் கழுமலச் சிறையில் அடைக்கப்பட்டான்.  
புலவர் குடவாயிற் கீரத்தனார் இந்தச் செய்திகளைத் தம் பாடலில் குறிப்பிட்டுள்ளார். (அகநானூறு 44)
# கங்கன்

## கங்கர் பரம்பரை

கங்கர் பரம்பரையினர் கி.பி.350 முதல் சுமார் 200 ஆண்டுகள் இப்போதுள்ள கர்நாடக மாநிலப் பகுதியில் செல்வாக்குடன் அரசோச்சி வந்தனர். இவர்கள் மேலைக்கங்கர் எனப்பட்டனர். இவர்களின் மற்றொரு பரம்பரை 11 ஆம் நூற்றாண்டில் தலைநூக்கி சுமார் 300 ஆண்டுகள் இப்போதுள்ள ஆந்திர மாநிலப் பகுதியில் ஆண்டுவந்தனர். இவர்களைக் கீழைக் கங்கர் என்று வரலாறு காட்டுகிறது. இந்த மரபின் சங்ககால முன்னோன் இந்தக் கங்கன்.
# கங்கன்

## கங்கன், பெயர் விளக்கம்

"வரப்பில் கங்கு வெட்டினான்" என்னும்போது 'கங்கு' என்னும் சொல் 'ஓரம்' என்னும் பொருளைத் தருகிறது. கங்கன் தமிழகத்தின் கங்கில் இருந்துகொண்டு ஆண்ட மன்னன். கங்கை ஆற்றுப் பகுதியிலிருந்து வந்தவர் கங்கர் எனக் கொள்ளாமல் தமிழகத்தின் கங்கிலிருந்து ஆண்டவர் எனக் கொள்வது பொருத்தமானது. கங்கர் காலத்துக்கு முந்தைய சங்ககாலச் சான்றினை அடிப்படையாகக் கொண்டது.
# கங்கன்

## வெளிப் பார்வை

பிற்காலக் கங்கை குலத்தவர்
# கட்டி (சங்ககால அரசன்)

சோழன் பெரும்பூட் சென்னியை எதிர்த்துப் பொரிட்ட எழுவர் கூட்டணியில் கட்டி என்பவனும் ஒருவன். கட்டூர் என்னுமிடத்தில் நடந்த போரில் சோழர் படைத்தலைவன் பழையனைக் கொன்றது. பின்னர் பெரும்பூட் சென்னியே தலைமையேற்று போரிட்டபோது எழுவர் கூட்டணியில் அறுவர் தப்பி ஓடிவிட்டனர். தப்பி ஓடியவர்களில் இவனும் ஒருவன். கணையன் மட்டும் அகப்பட்டுக்கொண்டான். அவன் சோழநாட்டுக் கழுமலச் சிறையில் அடைக்கப்பட்டான்.  
புலவர் குடவாயிற் கீரத்தனார் இந்தச் செய்திகளைத் தம் பாடலில் குறிப்பிட்டுள்ளார். (அகநானூறு 44)  
தித்தன் மகன் தித்தன் வெளியன் உறையூரில் இருந்து அரசாட்சி புரிந்தபோது இந்தக் கட்டி அரசன் தாக்குவதற்காக வந்து பின்னர், பயந்து ஓடிவிட்டான்.
# கணையன்

சோழன் பெரும்பூட் சென்னியை எதிர்த்துப் பொரிட்ட எழுவர் கூட்டணியில் **கணையன்** என்பவனும் ஒருவன். கட்டூர் என்னுமிடத்தில் நடந்த போரில் சோழர் படைத்தலைவன் பழையனைக் கொன்றது. பின்னர் பெரும்பூட் சென்னியே தலைமையேற்று போரிட்டபோது எழுவர் கூட்டணியில் அறுவர் தப்பி ஓடிவிட்டனர். இந்தக் கணையன் மட்டும் அகப்பட்டுக்கொண்டான். அவன் சோழநாட்டுக் கழுமலச் சிறையில் அடைக்கப்பட்டான்.  
புலவர் குடவாயிற் கீரத்தனார் இந்தச் செய்திகளைத் தம் பாடலில் குறிப்பிட்டுள்ளார். (அகநானூறு 44)
# வதிலை பிரபா

**வதிலை பிரபா** (Vathilai Praba) இந்திய மாநிலமான தமிழ்நாட்டின் தேனி மாவட்டத்தைச் சேர்ந்த ஓர் எழுத்தாளர், கவிஞர் மற்றும் பதிப்பாளர் என்ற பன்முகங்களுடன் இயங்கிவரும் தமிழ் ஆர்வலராவார். இவர் 1966 ஆம் ஆண்டு மார்ச்சு மாதம் நான்காம் தேதியன்று பிறந்தார். போடிநாயக்கனூர் அருகிலுள்ள போ.அணைக்கரைப்பட்டி இவருடைய சொந்த ஊராகும். திண்டுக்கல் மாவட்டத்தில் தான் வசித்து வரும் ஊரான வத்தலக்குண்டு எனும் ஊரின் சுருக்கப் பெயரான வதிலையை தன் பெயருக்கு முன்னால் இணைத்துக் கொண்ட இவர் பிரபாகரன் என்ற தனது இயற்பெயரை வதிலை பிரபா என்ற புனைப்பெயராக மாற்றிக் கொண்டார்.  
மகாகவி என்ற பெயரில் ஒரு சிற்றிதழை வதிலை பிரபா நடத்தி வருகிறார். 1997 ஆம் ஆண்டு முதல் 2005 ஆம் ஆண்டு வரை கோவை தமிழ்ச் சிற்றிதழ்கள் சங்கத்தில் பொதுச் செயலாளராகவும் 2005 ஆம் ஆண்டு முதல் தற்போது வரை உலகத்தமிழ்ச் சிற்றிதழ்கள் சங்கத்தின் நிறுவனர் மற்றும் தலைவராகவும் தொடர்ந்து செயல்பட்டு வருகிறார். இதனால் இலக்கிய உலகில் பரவலாக அறியப்படுகிறார்.
# வதிலை பிரபா

## வாழ்க்கைக் குறிப்பு

இரா. பரமசிவன் இராஜம்மாள் தம்பதியருக்கு மகனாக இவர் பிறந்தார். “வரலாறு” பாடத்தில் முதுகலைப் பட்டமும், இதழியல் மற்றும் மக்கள் தகவல் தொடர்பியலில் முதுகலைப் பட்டமும் பெற்றார். சண்முகதேவியை திருமணம் செய்து கொண்டார். ஓவியா, இமையா என்ற இரண்டு பெண் குழந்தைகளுடன் இனிய குடும்பமாக வாழ்கிறார்.
# வதிலை பிரபா

## இலக்கியப் பணிகள்

முந்நூறுக்கும் மேற்பட்ட கவிதைகள், இருநூற்றி ஐம்பதிற்கும் மேற்பட்ட ஹைக்கூ கவிதைகள், இருபத்திற்கும் மேற்பட்ட சிறுகதைகள், ஏராளமான கட்டுரைகள் மற்றும் விமர்சனங்கள் என இவரது இலக்கியப் பணி தொடர்ந்து வளர்ந்து கொண்டிருக்கிறது. “யார் குற்றவாளி?” என்ற பெயரில் குறும்படம் ஒன்றையும் பிரபா இயக்கியுள்ளார்.  
எழுத்தின் மீது ஆர்வம். கொண்டு வத்தலகுண்டு நகரிலேயே பதிப்பகம் ஒன்றும் நடத்துகிறார். வெளிநாடு வாழ் இந்தியர்களின் புத்தகங்களை வெளியிடுவதை நோக்கமாகக் கொண்டு இப்பதிப்பகத்தை நடத்துகிறார். ஓவியா பதிப்பகம் மூலம் இதுவரை நூறு நூல்களுக்கு மேலாக வெளியிட்டுள்ளார்.
# வதிலை பிரபா

## எழுதிய நூல்கள்

### ஐக்கூ நூல்கள்

1. தீ
1. குடையின் கீழ் வானம்
1. மெல்லப் பதுங்கும் சாம்பல் நிறப் பூனை (தமிழ் மற்றும் ஆங்கிலம்)
1. ஐக்கூ உலகம் (தொகுப்பு நூல்)
# வதிலை பிரபா

## எழுதிய நூல்கள்

### கவிதை

1. மரம் சுமக்கும் யானைகளின் பிளிறல்
1. மிடறு மிடறாய் மௌனம்
# வதிலை பிரபா

## எழுதிய நூல்கள்

### சிறுகதை

1. குரும்பை
# வதிலை பிரபா

## சிறப்புகள்

- வதிலை பிரபாவின் பரிந்துரையின் பேரில் மைசூரு செம்மொழி உயராய்வு மையம் 30 புத்தகங்களுக்கு நிதி உதவி வழங்கியுள்ளது.
- மாவட்டங்களில் சிறந்த தமிழ்ப் பணி ஆற்றுவோருக்கு தமிழக அரசால் வழங்கப்படும் தமிழ்ச் செம்மல் விருது 2018 ஆம் ஆண்டு சித்திரைப் புத்தாண்டு அன்று வதிலை பிரபாவுக்கு வழங்கப்பட்டது.
- 2019 ஆம் ஆண்டு கவிஞர் வதிலை பிரபாவிற்கு தலைமைச் செயலகத் தமிழ்மன்றம் கவிஞரேறு விருதை வழங்கி சிறப்பித்தது.
# புன்றுறை

சோழன் பெரும்பூட் சென்னியை எதிர்த்துப் பொரிட்ட சோழனை எதிர்த்த எழுவர் கூட்டணியில் **புன்றுறை** என்பவனும் ஒருவன். கட்டூர் என்னுமிடத்தில் நடந்த போரில் சோழர் படைத்தலைவன் பழையனைக் கொன்றது. பின்னர் பெரும்பூட் சென்னியே தலைமையேற்று போரிட்டபோது எழுவர் கூட்டணியில் அறுவர் தப்பி ஓடிவிட்டனர். தப்பி ஒடியவர்களில் இந்தப் புன்றுறையும் ஒருவன். கணையன் மட்டும் அகப்பட்டுக்கொண்டான். அவன் சோழநாட்டுக் கழுமலச் சிறையில் அடைக்கப்பட்டான்.  
புலவர் குடவாயிற் கீரத்தனார் இந்தச் செய்திகளைத் தம் பாடலில் குறிப்பிட்டுள்ளார். (அகநானூறு 44)
# படிமம்:சுஜாதா.jpg

கூகில் படம்
# படிமம்:சுஜாதா.jpg

## நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.
1. subject is deceased, so there is no possibility of obtaining a free replacement
1. the photo is of low resolution and is used in the article about the subject for illustration only
# நோய் மாதிரி

**நோய் மாதிரி** (*Disease model*) அல்லது **விலங்கு மாதிரி** (*Animal model*) என்பது மனித நோய்களைப்பற்றி ஆய்வு செய்ய, மனிதனுக்கு தீங்கு விளைவிக்காத விதத்தில், மனிதனற்ற வேறு பல விலங்குகளைக் கொண்டு உருவாக்கப்படுகின்ற மாதிரியாகும். சாதாரணமாக, எலிகள் (பெருச்சாளி, சுண்டெலி), முயல், பல்வேறு குரங்குகள், கோழி, பன்றி மற்றும் பிற விலங்கினங்கள் உபயோகப்படுத்தப்படுகின்றன.  
இந்த நோய் மாதிரிகள் கீழ்கண்டவற்றுக்கு உபயோகப்படுகின்றது:  
1. மருந்துகளை உருவாக்க அல்லது இலக்கை கண்டறிய (Identification of targets)
1. மருந்துச்சிகிச்சையினை சரிபார்க்க (Validation of therapy)
1. குறிப்பிட்ட நோய் தடத்தினை (நோய் உருவாகும் வழிமுறையினை) கண்டறிய (To find or address specific disease pathway)  
(உ-ம்) எதிர்ப்பான்களால் (பிறபொருளெதிரிகளால்) தூண்டப்பட்ட முடக்குவாதம்.
# நோய் மாதிரி

## ஈரலழற்சி சி தீநுண்ம ஆய்வு

தற்பொழுது, ஈரலழற்சி சி தீநுண்ம ஆய்வுக்காக இத்தீநுண்மத்தால் பாதிப்படையக் கூடிய மனித மரபணுக்களைக் கொண்ட சுண்டெலி உருவாக்கப்பட்டுள்ளது.
# நன்னன்

சங்ககாலத்திலேயே **நன்னன்** என்னும் பெயருடன் பல மன்னர்கள் ஆங்காங்கே ஆண்டுவந்தனர். அவர்கள் வேளிர் குடியைச் சேர்ந்தவர்கள். மேற்குத் தொடர்ச்சி மலை சார்ந்த நாடுகளில் அவர்கள் ஆண்ட நாடுகள் அமைந்திருந்தன.
# நன்னன்

## நன்னன் பற்றிய குறிப்புகளைத் தரும் சங்கப்பாடல்கள்

- மதுரைக்காஞ்சி - அடி 618
- மலைபடுகடாம் - அடி 64, 467
- நற்றிணை 270, 391
- குறுந்தொகை 73, 292
- பதிற்றுப்பத்து 40, பதிகம் 4, 88
- அகநானூறு 15, 44, 142, 152, 173, 199, 208, 349, 356, 392
- புறநானூறு 151
- அகநானூறு 258 (நன்னன் உதியன்), அகநானூறு 97 (நன்னன் வேண்மான்)
# நன்னன்

## நன்னன் பற்றிய வரலாற்றுக் குறிப்புகளைத் தந்துள்ள புலவர்கள்

- கல்லாடனார்,
- காப்பியாற்றுக் காப்பியனார்
- குடவாயிற் கீரத்தனார்
- பரணர்
- பாலை பாடிய பெருங்கடுங்கோ
- பெருங்குன்றூர் கிழார்
- பெருந்தலைச்சாத்தனார்
- மாங்குடி மருதனார்
- மாமூலனார்
- முள்ளியூர்ப் பூதியார்
- மோசிகீரனார்
# நன்னன்

## ஆங்காங்கே நன்னன்

### பேரிசை நன்னன்

:மதுரையில், சங்ககாலத்தில் 'மாயோன் மேய ஓண நன்னாள்' விழாவும், 'பேரிசை நன்னன் பெரும்பெயர் நன்னாள்' விழாவும் இரவெல்லாம் மகிழ்ச்சி ஆரவாவாரத்துடன் கொண்டாடப்பட்டது.
# நன்னன்

## ஆங்காங்கே நன்னன்

### செங்கண்மாத்து வேள்நன்னன் சேய்நன்னன்

:மலைபடுகடாம் நூலின் பாட்டுடைத் தலைவன் இவன். புலவர் இரணியமுட்டத்துப் பெருங்குன்றூர்ப் பெருங்கௌசிகனார் இவனைப் பாடியுள்ளார். இவன் சிறந்த கொடைவள்ளல்.
# நன்னன்

## ஆங்காங்கே நன்னன்

### பாரத்துத் தலைவன் ஆர நன்னன்

- பாரம் என்பது இவன் நாடு
- பாழி இவன் தலைநகர்
- ஆரம் என்னும் சந்தனம் இவனது காவல்மரம்  
:"பாரத்துத் தலைவன் ஆர நன்னன் ஏழில் நெடுவரைப் பாழிச் சிலம்பு"
:இயல்தேர் நன்னன் பொன்படு மலையின் கவாண்(மலைப்பிளவு) பகுதியையும் ஆண்டுவந்தான்.
:பாழிநகர நன்னனிடம் சூழி என்னும் முகப்படாம் அணிந்த யானைமேல் செல்லும் பழக்கம் உடையவன்.
:நன்னனுடைய பாழி நகரில், கோசர்படைத் தலைவனான மிஞிலி என்பவன், அதிகன் என்பவனை அந்நகரிலுள்ள பேய்த்தெய்வத்துக்குக் காவு கொடுத்தான்.  
:இந்த அதிகன் காட்டுப் பறவைகளைப் பேணிப் பாதுகாத்துவந்தவன். மயிலுக்குப் போர்வை அளித்த பேகன் போன்று கொடைமடம் பட்டவன். அதிகன், அதியமான் என்னும் பெயர்களால் குறிப்பிடப்படும் கடையெழு வள்ளல்களில் ஒருவனோ என எண்ணவேண்டியுள்ளது.
# நன்னன்

## ஆங்காங்கே நன்னன்

### நன்னன் உதியன்

- பாழி அரசன். பாரத்துத் தலைவன் ஆர நன்னனின் மகன்.
:இவன் மேலே கண்ட பாரத்துத் தலைவன் ஆர நன்னனின் மகன் ஆவான். தொன்முதிர் வேளிர் தாம் சேமித்த பொற்குவியல்களை இவனுடைய பாழிநகரில் சேமித்துப் பாதுகாத்துவந்தனர். பரணர் பாடிய இந்தப் பாடலின் தலைவன் தன் காதல்தலைவியைப் பற்றி நினைக்கும்போது பாழிநகரில் வேளிர் பாதுகாக்கும் பொன்னைவிட அரியள் எனக் குறிப்பிடுகிறான்.
# நன்னன்

## ஆங்காங்கே நன்னன்

### பொன்படு கொண்கான நன்னன்

- ஏழில்குன்ற அரசன்  
:நன்னனின் கொண்கான நாட்டில் ஏழில் குன்றம் இருந்தது. அது பொன் பாதுகாக்கப்பட்ட இடம். பொருள் தேடச் சென்றவர் அந்தக் குன்றத்தையே ஈட்டினாலும் அங்குத் தங்கமாட்டார் என்று தோழி தலைவிக்குச் சொல்கிறாள்.  
:கொண்கான நன்னன் போர்முனைகள் பலவற்றை வென்றவன். வென்று கொண்டுவந்த பொருளைத், தன்னை நாடிப் பாடிவரும் பாணர் கூட்டம் உற்றார் உறவினருடன் நிறைவாக வாழ, அவர்கள் கேட்காவிட்டாலும், தான் உள்ளப் பெருமிதம் பொங்கி, ஊற்றுப்போல் சுரந்து ஊட்டியவன். அத்துடன் ஞெமன்கோல்(எமனின் தராசுக்கோல்) போல் 'செயிர்தீர் செம்மொழி' பேசும்படியான வாக்குத் தவறாதவன்.
# நன்னன்

## ஆங்காங்கே நன்னன்

### பெண்கொலை புரிந்த நன்னன்

- இவனது காவல்மரம் - மா மரம்
:நன்னனது காவல்மரத்து மாம்பழம் ஒன்றை ஆற்றுவெள்ளம் ஆடித்துக்கொண்டுவந்தது. அது இன்னாருடையது என அறியாமல் ஆற்றில் நீராடிக்கொண்டிருந்த கோசர்குடிப் பெண் அதனை எடுத்துத் தின்றுவிட்டாள். இதனை அறிந்த நன்னன் அந்தப் பெண்ணுக்குக் கொலைதண்டனை விதித்தான். கோசர்குடியினர் நன்னனிடம் முறையிட்டனர். அவனது மாம்பழத்தைத் தின்ற தவற்றுக்காக அவளது எடைக்கு எடை பொன்னும், 81 யானைகளும் தண்டமாக ஏற்றுக்கொண்டு அவளை விட்டுவிடும்படி மன்றாடினர். நன்னன் அவர்களின் வேண்டுகோளுக்கு இணங்காமல் அவளைக் கொன்றுவிட்டான். அதனால் புலவர் இவனைப் 'பெண்கொலை புரிந்த நன்னன்' எனக் குறிப்பிடுகிறார்.  
:பாழிப்பறந்தலை என்னுமிடத்தில் போர். ஆய் எயினனை மிஞிலி பிழைக்க முடியாத அளவுக்குக் வெட்டிப் புண்ணாக்கினான். ஆய் எயினன் வேளிர்குடி வீரன். நன்னன் வேளிர் குடி அரசன். மிஞிலி கோசர் குடி வீரன். மிஞிலியைத் தூண்டியவன் நன்னன். ஆய் எயினன் அதிகனைப் போலப் பறவைகளின் பாதுகாவலன். போர்க்களத்தில் தம்மைப் பாதுகாத்த ஆய் எயினன் காயம் பட்டுக் கிடப்பதைப் பார்த்த பறவைகள் அவனது புண்களைக் கொத்தித் தின்னாமல் வானத்தில் சிறகடித்துப் பறந்து அவனுக்கு நிழல் செய்தன. இந்தக் காட்சியைக் காணக்கூட நன்னன் வரவில்லையாம். இதனைக் கண்ட வேளிர்குடி மகளிர் ஓலமிட்டு அழுதனர். அகுதை பாண்டியன் கால்வழியில் வந்த சிற்றரசன். இவன் வேளிர்குடி மகளிரின் துன்பத்தைப் போக்கினான்.  
:கோசர் சூழ்ச்சி செய்து நன்னனது மாமரத்தை வெட்டிப் பழிதீர்த்துக்கொண்டனர்.
# நன்னன்

## ஆங்காங்கே நன்னன்

### சேரனை எதிர்த்த பெருவாயில் நன்னன்

- கடம்பின் பெருவாயில் அரசன்
- இவனது காவல்மரம் வாகை
- போர் நடந்த இடம் வாகைப்பெருந்துறை
# நன்னன்

## ஆங்காங்கே நன்னன்

### சேரனை எதிர்த்த பெருவாயில் நன்னன்

#### சேரன் களங்காய்க்கண்ணி நார்முடிச்சேரலோடு போரிட்டவன்

:இவனது தலைநகர் பெருவாயிலில் கடம்ப மரங்கள் மிகிதியாக இருந்தன. அதன் பூக்கள் இவ்வூரில் உருள்வது கண்கொள்ளாக் காட்சி. அதனால் இந்த ஊரைக் கடம்பின் பெருவாயில் என்றே குறிப்பிடலாயினர்.  
:சேரருக்கும் இந்த நன்னனுக்கும் நெடுநாள் பகை. களங்காய்க்கண்ணி நார்முடிச்சேரல் இவனோடு நீண்டநாள் போரிட்டு இந்த நன்னனின் ஆற்றலை அழித்தான். அத்துடன் அவனது காவல் மரமான வாகை மரத்தையும் வெட்டி வீழ்த்தினான்.  
:வாகைப்பெருந்துறை என்னுமிடத்தில் போரிட்டு நன்னன் போர்களத்திலேயே மாண்டான்.
# நன்னன்

## ஆங்காங்கே நன்னன்

### சேரனை எதிர்த்த பெருவாயில் நன்னன்

#### சேரன் இளஞ்சேரல் இரும்பொறையோடு போரிட்டவன்

:களங்காய்க்கண்ணி நார்முடிச்சேரல் பெருவாயில் நன்னனை வென்று அவன் காவல்மரத்தை வெட்டி வீழ்த்தி அவனது பரம்பரைக்கு முற்றுப்புள்ளி வைத்தாலும் நன்னன் பரம்பரை மீண்டும் தலைதூக்கிச் சேரர் ஆட்சிக்கு இன்னல் விளைவித்துவந்தது. எனவே இளஞ்சேரல் இரும்பொறை அவனது காவல்மரம் வாகையை வெட்டி வீழ்த்தி அவர்களின் வளர்ச்சியை மட்டுப்படுத்தினான் (தேய்த்தான்).
# நன்னன்

## ஆங்காங்கே நன்னன்

### சோழனோடு போரிட்டவன்

:<big>எழுவர் கூட்டணியில் ஒருவன்</big> - இந்த நன்னன் எழுவர் கூட்டணியில் ஒருவனாயிருந்து பெரும்பூட்சென்னியை எதிர்த்தவன். கட்டூர்ப் போரில் சோழர்படையின் தலைவன் பழையனை இந்த எழுவர் கூட்டணி கொன்றது. சென்னி படைக்குத் தலைமை தாங்கிப் போரிட்டபோது திரும்பி ஓடிவந்துவிட்ட ஆறு பேருள் இவனும் ஒருவன்.  
:<big>'கான்அமர் நன்னன்'</big> என்று கூறப்படுபவன் வேந்தன் (சோழன்) பெரும்படையுடன் போர்க்களம் புகுந்தபோது அவனை எதிர்த்துப் போரிட முடியாமல் ஏந்திய வேலுடன் தன் மூங்கில் காட்டுக்குள் ஓடி ஒளிந்துகொண்டான்.  
:<big>நன்னன் மருகன்</big> - விச்சிமலை அரசன் விச்சிக்கோ. இவன் தம்பி இளவிச்சிக்கோ. கண்டீரமலை அரசன் கண்டீரக்கோப்பெருநள்ளி. இவன் தம்பி இளங்கண்டீரக்கோ, இளவிச்சிக்கோவும், இளங்கண்டீரக்கோவும் விச்சிமலை அரண்மனையில் ஒன்று கூடி மகிழ்ந்திருந்தனர். அவர்களை நேரில் கண்ட புலவர் வன்பரனர் இளங்கண்டீரக்கோவை ஆரத் தழுவினார். இளவிச்சிக்கோவைத் தழுவவில்லை. தழுவாமைக்குக் காரணம் என்ன என்பதை இளவிச்சிக்கோவுக்குத் தெரிவிக்கிறார். இளங்கண்டீரக்கோ கடையெழு வள்ளல்களில் ஒருவனான கண்டீரக்கோப்பெருநள்ளியின் தம்பியாம். வள்ளலின் தம்பி என்பதால் அவனைத் தழுவினாராம். இளவிச்சிக்கோவும் தழுவத் தகுதியுடையவன்தானாம். ஆனால் அவன் நன்னன் மகளைத் திருமணம் செய்துகொண்டு அவனது மருகனாக ஆகிவிட்டானாம். இவன் மாமனார் நன்னன் பாடிச் செல்வோருக்கு எதுவும் தரமாட்டானாம். அதனால் இளவிச்சிக்கோவைப் புலவர் தழுவவில்லையாம்.
# நன்னன்

## ஆங்காங்கே நன்னன்

### வேந்தர் ஓட்டிய நன்னன்

:வேந்தர் என்று சிறப்பிக்கப்படுவோர் சேர, சோழ, பாண்டியர். அவர்களை முறியடித்து அவர்களது குதிரை மயிரால் கயிறு திரித்துப் பயன்படுத்திக்கொண்டவன் இவன்.
# நன்னன்

## ஆங்காங்கே நன்னன்

### நன்னன் ஆய்

:புலவர் பரணர் தம் பாடல்தலைவியின் கூந்தல் இவன் நாட்டில் அருவி கொழிக்கும் முன்றுறையில் வளர்ந்துள்ள பிரம்பு போல் இருந்ததாகக் குறிப்பிடுகிறார்.  
::குறிப்பு - இவன் ஆய் வள்ளலின் தந்தை என்பது பெயரமைதியால் உணரக் கிடக்கிறது. ஆய்நாடு பொதியமலைநாடு என்பதும், அருவி குற்றாலம் அருவி எனபதும் பல்வேறு பாடல்களை இணைத்து ஒப்புநோக்கும்போது புலனாகும்.
# நன்னன்

## ஆங்காங்கே நன்னன்

### நன்னன் வேண்மான்

- வியலூர் அரசன்
:மாமூலனார் இவனது நாட்டில் சிறந்து விளங்கிய வியலூர் அழகைத் தன் பாடல்தலைவியின் முலைமுகட்டுக்கு உவமையாகக் காட்டியுள்ளார்.
# வியலூர்

**வியலூர்** சங்கப் பாடல்களில் குறிப்பிடப்பட்டுள்ள ஒரு ஊர்.
# வியலூர்

## வயலை வேலி வியலூர்

நன்னன் வேண்மான் என்னும் அரசனின் ஆட்சிக்கு உட்பட்டிருந்த ஊர் இந்த வியலூர். மாமூலனார் பாடல் இதனைத் தெரிவிக்கிறது (அகநானூறு 97). மாமூலனார் தன் பாடல் தலைவியின் முலைமுகட்டின் வனப்புக்கு இவ்வூரை உவமையாகக் காட்டியுள்ளதால் இவ்வூர் மலைமுகட்டில் இருந்தது எனத் தெரிகிறது. இவ்வூருக்கு வயலைக்கொடி படர்ந்த வேலி இருந்ததாம். இவ்வூரில் நறவுக்கள் மிகுதியாம்.
# வியலூர்

## சிறுகுரல் நெய்தல் வியலூர்

பதிற்றுப்பத்து ஐந்தாம் பத்தைப் பாடியவர் பரணர். பதிற்றுப்பத்து நூலைத் தொகுத்தவர் ஒவ்வொரு பத்துக்கும் ஒரு பதிகப்பாடலை இணைத்துள்ளார். இந்தப் பத்தின் பதிகப்பாடல் இந்த ஊரைக் குறிப்பிகிறது. கடல்பிறக்கு ஓட்டிய செங்குட்டுவன் தன் வடநாட்டு வெற்றிக்குப் பின் இடும்பில்புறம் என்னும் இடத்தில் தங்கினானாம். அப்போது அங்கு வந்து புலிபோல் தாக்கிய வயவர்களைத் துரத்திச் சென்று அவர்களின் வியலூரைத் தவிடுபொடி ஆக்கினானாம். இதனை அடுத்து ஓடிய ஆறு வியலூர் ஆறு. ஆற்றின் ஒரு கரையில் வியலூர். மற்றொரு கரையில் கொடுகூர். இந்தக் கொடுகூரையும் செங்குட்டுவன் அழித்தான்.
# இடும்பில்புறம்

**இடும்பில்புறம்** சங்கப்பாடல்களில் குறிப்பிடப்படும் ஒரு ஊர். பதிற்றுப்பத்து ஐந்தாம் பத்தைப் பாடியவர் பரணர். கடல் பிறக்கு ஓட்டிய செங்குட்டுவனைப் பாட்டுடைத் தலைவனாகக் கொண்டு இதனைப் பாடியுள்ளார். இந்தச் செங்குட்டுவன் தன் கங்கைக்கரை வெற்றிக்குப் பின்னர் அந்த வெற்றியின் அடையாளமாக இமயமலையில் தன் வில்லம்புச் சின்னத்தைப் பொறித்துவிட்டு கண்ணகிக்குச் சிலைவடிக்கும் கல்லுடன் தன் நாட்டுக்கு மீண்டபோது இடும்பிற்புறம் என்னும் ஊரில் தங்கினானாம். அப்போது அங்கு வந்து அவனைத் தாக்கிய வயவல்கள் அழிந்தொழியும்படி அவர்களின் வியலூரை நூறினானாம். (இச் செய்தி இப் பத்தின் பதிகத்தில் உள்ளது)
# சுஜாதா (நடிகை)

**சுஜாதா** (*Sujatha*; 10 திசம்பர் 1952 – 6 ஏப்ரல் 2011) தென்னிந்தியத் திரைப்பட நடிகை ஆவார். இவர் தமிழ், தெலுங்கு, மலையாளம், இந்தித் திரைப்படங்களில் நடித்துள்ளார். தமிழ் சினிமா உலகில் முன்னணி நடிகையாக விளங்கியவர்.
# சுஜாதா (நடிகை)

## வாழ்க்கைக் குறிப்பு

கேரளத்தைப் பூர்வீகமாகக் கொண்ட சுஜாதாவின் இயற்பெயர் விஜயலட்சுமி. இவர் 1952 திசம்பர் 10 இல் இலங்கை, யாழ்ப்பாணத்தில் தெல்லிப்பழை என்ற ஊரில் பிறந்தார். அக்காலத்தில் இந்தியாவில் இருந்து ஆசிரியர்கள் யாழ்ப்பாணம் சென்று பணியாற்றி வந்தார்கள். சுஜாதாவின் தந்தை சங்கரன் மேனன் கேரளத்தில் இருந்து தெல்லிப்பழை மகாஜனக் கல்லூரியில் விலங்கியல் ஆசிரியராக 1956 வரை பணியாற்றினார். பின்னர் தென்பகுதியில் உள்ள காலியில் பணியாற்றினார். சுஜாதாவும் அங்கு பத்தாம் வகுப்பு வரை படித்துள்ளார். பதினான்காம் வயதில் குடும்பத்துடன் கேரளத்திற்குத் திரும்பினார். அங்கு தனது குடும்பத்தினருடன் குடியேறிய சுஜாதா சிறிது காலம் தையல் வேலை செய்து வந்தார். 1977-ஆம் ஆண்டில் ஜெயகர் என்பவரை காதல் திருமணம் செய்து கொண்டார். இவர்களுக்கு சஜித் என்ற மகனும், திவ்யா என்ற மகளும் உள்ளனர். திவ்யா மருத்துவராக பணி புரிந்து வருகிறார்.
# சுஜாதா (நடிகை)

## திரைப்படத்துறையில்

`போலீஸ் ஸ்டேஷன்' என்ற மலையாள நாடகத்தில் முதன்முதலாக நடித்தார். 1971-ஆம் ஆண்டில் இயக்குநர் ஜோஸ் பிரகாஷ், `தபஷ்னி' என்ற மலையாள படத்தில், சுஜாதாவை அறிமுகம் செய்தார். 1972-ஆம் ஆண்டில், கே. பாலசந்தர் இயக்கத்தில் `அவள் ஒரு தொடர்கதை' படத்தில் அறிமுகமானார். அந்த படம் வெற்றிபெற்றதை தொடர்ந்து சுஜாதா தமிழ் பட உலகில் பிரபலமானார். தமிழ், தெலுங்கு ஆகிய 2 மொழிகளிலும் நூற்றுக்கும் மேற்பட்ட படங்களில் இவர் நடித்து இருக்கிறார்.
# சுஜாதா (நடிகை)

## நடித்த படங்கள்

1. அவள் ஒரு தொடர்கதை (1974)
1. உறவு சொல்ல ஒருவன் (1975)
1. அன்னக்கிளி (1976)
1. அவர்கள் (1977)
1. அடுக்குமல்லி
1. அபிராமி
1. அமைதிப்படை
1. அருள்
1. அவள் வருவாளா (1998)
1. அந்தமான் காதலி
1. அன்புக்கு நான் அடிமை
1. ஆசை மனைவி
1. ஆண்பிள்ளை சிங்கம்
1. ஆயிரத்தில் ஒருத்தி
1. ஆலய தீபம்
1. இதயமலர்
1. உங்களில் ஒருத்தி
1. உத்தமி (1985)
1. உயர்ந்தவர்கள்
1. உழைப்பாளி
1. உயிரே உனக்காக
1. உறவுக்கு கை கொடுப்போம்
1. உன்னை நான் சந்தித்தேன்
1. என்ன தவம் செய்தேன்
1. ஒரு ஊதாப்பூ கண் சிமிட்டுகிறது
1. ஒரு கொடியில் இரு மலர்கள்
1. கடல் மீன்கள்
1. கண்ணுக்கு மை எழுது
1. கண்மணி
1. கந்தர் அலங்காரம்
1. கர்ணா
1. குடும்பம்
1. கொடி பறக்குது
1. கோயில் காளை
1. சந்தித்த வேளை
1. சந்திப்பு
1. செந்தமிழ் பாட்டு (1992)
1. செந்தமிழ்ச்செல்வன்
1. சொன்னதைச் செய்வேன்
1. ஞானக்குழந்தை
1. தாலாட்டு பாடவா
1. திருப்பம்
1. தீர்ப்பு
1. துடிக்கும் கரங்கள்
1. துணைவி (1982)
1. துணையிருப்பாள் மீனாட்சி
1. தென்னங்கீற்று
1. தோழர் பாண்டியன்
1. நட்புக்காக
1. நல்ல காலம் பொறந்தாச்சு
1. நினைவிருக்கும் வரை
1. நீ ஒரு மகாராணி
1. நீர் நிலம் நெருப்பு
1. நூல் வேலி (1979)
1. நேர்மை
1. பலப்பரீட்சை
1. பரீட்சைக்கு நேரமாச்சு (1982)
1. பாபா
1. பூந்தளிர்
1. பூவரசன்
1. மண்ணுக்குள் வைரம்
1. மதுரை மீனாட்சி
1. மயங்குகிறாள் ஒரு மாது
1. மானஸ்தன்
1. மீண்டும் பல்லவி
1. ராஜகுமாரன்
1. ரேவதி
1. லலிதா
1. வரலாறு
1. வாத்தியார்
1. வாழ்ந்து காட்டுகிறேன்
1. விடிஞ்சா கல்யாணம்
1. விதி
1. வில்லன்
1. விஸ்வரூபம்
1. வீட்டுக்கு ஒரு கண்ணகி
1. ஸ்ரீராமஜெயம்
1. பிரசாது Bhrashtu 1978, மலையாளம்  
- தெலுங்கு, தமிழ், மலையாளம் மற்றும் இந்தி ஆகிய மொழிகளில் 300-இற்கும் மேற்பட்ட படங்களில் கதாநாயகி உள்ளிட்ட வேடங்களில் சுஜாதா நடித்துள்ளார்.
- `வரலாறு' படத்தில், அஜீத்குமாரின் அம்மாவாக நடித்து இருந்தார். அதுதான் அவர் நடித்த கடைசி படம். அதன்பிறகு சுஜாதா நடிக்கவில்லை.
# சுஜாதா (நடிகை)

## மறைவு

இருதய நோயால் அவருடைய உடல்நிலை மோசம் அடைந்ததால் 2011 ஏப்ரல் 6 அன்று பிற்பகல் 2.30 மணிக்கு மாரடைப்பு ஏற்பட்டு சென்னையில் மரணம் அடைந்தார்.
# சமய முரண்பாடுகள்

**சமயங்கள்** தமது உட்பிரிவுகளுக்கு இடையேயும், பிற சமயங்களோடும் பாரிய **முரண்பாடுகளைக்** கொண்டுள்ளன. பெரும்பாலான சமயங்கள் தமது சமயம் மட்டுமே உண்மையானது என்று கோருவதால், அவர்கள் எல்லோரும் ஒரே நேரத்தில் சரியாக இருக்க முடியாது என்பதில் இருந்து, அன்றாட வாழ்வியல் பரிந்துரைகள், இறையியல், புனித நூல்கள், வெளிப்படுத்தல்கள், சடங்குகள் என பல வழிகளில் சமயங்கள் முரண்படுகின்றன.
# சமய முரண்பாடுகள்

## இறையியல்

ஆபிரகாமிய மதங்களான கிறிஸ்துவமும், இசுலாமும் ஓரிறைக் கொள்கையை முன்வைக்கின்றன. இந்து மதம் இறைவன் ஒருவனாகவும், பலவுருவங் கொண்டும் இருப்பதாக உரைக்கின்றது.
# சமய முரண்பாடுகள்

## இறையியல்

### ராமகிருஷ்ண பரமஹம்சர் கருத்து

இந்த முரண்பாடுகளுக்கு இடையே சமரசம் கண்டவர்களுள் முக்கியமானவரான ராமகிருஷ்ண பரமஹம்சரிடம் பக்தர் ஒருவர், இறைவன் உருவமுடையவரா, அருவமானவரா என்று தமது சந்தேகத்தைக் கேட்டதற்கு ’இறைவன் உருவம் உடையவர், உருவம் அற்றவர், இரண்டும் அவரே; பனிக்கட்டியும் தண்ணீரும் போல்’ என்று பதில் கூறுகிறார்.
# சமய முரண்பாடுகள்

## உணவு வழக்கம்

சமய முரண்பாட்டிகு ஒர் எடுத்துக்காட்டு எந்தவகை உணவை உண்பது ஏற்படுடையது என்பது பற்றியதாகும். சமணம் வேர்த் தாவரங்களையும் தவிர் என்கிறது. இந்து மதம் சைவ உணவைப் பரிந்துரைக்கிறது. குறிப்பாக மாட்டை உண்ண வேண்டாம் என்கிறது. இசுலாம் மாடு உண்பதைப் பொருட்படுத்தவில்லை, ஆனால் பன்றி உண்பதைத் தவிர் என்கிறது. ஏன் மனிதனையும் சிலர் உண்கிறார்கள். இந்த சமய முரண்பாடுகள் அவற்றின் உண்மைத் தன்மையை கேள்விக்குட்படுத்துகின்றன.
# சமய முரண்பாடுகள்

## இல்லறத் துணை

ஒருவனுக்கு ஒருத்தி என்கிறது இராமாயணம். ஆனால் இராமனின் தந்தைக்கே நான்குக்கு மேற்பட்ட மனைவிகள். இந்து மதக் கடவுளான முருகனுக்கே இரண்டு மனைவிகள். இது உள் முரண்பாடு. கிறித்தவம் ஒருவனுக்கு ஒருத்தி என்று ஓரிடத்தில் வலியுறுத்துகிறது(Mt.19:5-8). மொர்மனிசம் பல மனைவிகள் அடைவதே இறைநிலை அடைய வழிமுறை என்கிறது. இது முரண்பாட்டிற்கு இன்னுமொரு உதாரணம்.
# சமயம் அறிவியல் முரண்பாடுகள்

**சமயத்துக்கும் அறிவியலுக்கும்** பல முனைகளில் **முரண்பாடு** இருப்பதாக பலரால் வாதிக்கப்படுகிறது. பல சமய புனித நூல்களில் கூறப்படும், இறைவாக்காக் கருதப்படும் பல கூற்றுக்கள் தற்போதைய அறிவியலின் படி பிழையாக நிரூபிக்கப்பட்டுள்ளன. அறிவியலின் வளர்ச்சிக்கும், அதன் வழிமுறைகளுக்கும் சமயம் தடையாக இருந்து வந்துள்ளது. அறிவியலில் தங்கி உள்ள தற்கால உலகில், அந்த அறிவியல் கோட்பாடுகள் எவற்றிலும் இறை என்ற கருதுகோள் தேவையற்றதாக இருக்கிறது. இவ்வாறு பல முரண்பாடுகள் அறிவியலுக்கும் சமயத்துக்கும் இடையே முன்வைக்கப்படுகின்றன.
# சமயம் அறிவியல் முரண்பாடுகள்

## தகவற் பிழை

புனித நூல்களில் கூறப்படும் பல கூற்றுக்கள் அறிவியலின் தற்போதைய அறிவின் படி பிழையாக நிரூபிக்கப்பட்டுள்ளன. எ.கா உலகம் 6000 ஆண்டுகள் மட்டுமே என விவிலியத்தில் கூறப்பட்டுள்ளது. அறிவியல் உலகம் 4.54 பில்லியன் ஆண்டுகளுக்கு மேலான கால வரலாற்றை உடையது என்று கூறுகிறது.
# சமயம் அறிவியல் முரண்பாடுகள்

## சமயத்தின் அறிவியல் எதிர்ப்பு

சமயம் அறிவியலின் வளர்ச்சிக்குத் தடையாக இருந்துள்ளது.
# சமயம் அறிவியல் முரண்பாடுகள்

## இறையின் தேவையின்மை

அறிவியல் கோட்பாடுகளின் அல்லது விதிகளின் விளக்கத்துக்கு இறை என்ற கருதுகோள் தேவையற்றது.
# மனுஜோதி (சிற்றிதழ்)

| *மனுஜோதி* |  |
| --- | --- |
| **வெளியீட்டாளர்** | டி.பால் உப்பாஸ் என். லாறி |
| **இதழாசிரியர்** | டி.பால் உப்பாஸ் என். லாறி
**உதவி ஆசிரியர்கள்:**
தூத்துக்குடி கே.பி பாலு,
குருவிநத்தம் பி. லாசர் |
| **வகை** | ஆன்மிகச் சிற்றிதழ் |
| **வெளியீட்டு சுழற்சி** | காலாண்டு |
| **முதல் இதழ்** |  |
| **நிறுவனம்** | மனுஜோதி ஆசிரமம் |
| **நகரம்** | முக்கூடல் |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | மனுஜோதி காலாண்டு இதழ்
மனுஜோதி ஆசிரமம்,
ஓடைமறிச்சான் அஞ்சல்,
பாப்பாக்குடி வழி
திருநெல்வேலி மாவட்டம் - 627 602,
தமிழ்நாடு,
இந்தியா |
| **வலைப்பக்கம்** | } |
திருநெல்வேலி மாவட்டம் முக்கூடல் அருகிலுள்ள மனுஜோதி ஆசிரமத்திலிருந்து ஆசிரமச் செய்திகள் மற்றும் ஆன்மிகத் தகவல்களைக் கொண்டு வெளியாகும் சிற்றிதழ் **மனுஜோதி**. இந்த இதழ் முன்பு மாத இதழாக வெளியாகிக் கொண்டிருந்தது. தற்போது காலாண்டு இதழாக மாற்றப்பட்டுள்ளது. இதன் ஆசிரியர் மற்றும் வெளியிடுபவராக டி.பால் உப்பாஸ் என் லாறி என்பவரும், உதவி ஆசிரியர்களாக தூத்துக்குடி கே.பி.பாலு மற்றும் குருவிநத்தம் பி.லாசர் என்பவரும் உள்ளனர். இது ஒரு இலவச இதழாக உள்ளது. விரும்பிக் கேட்பவர்களுக்கு அனுப்பி வைக்கப்படுகிறது.
# மலையாங்குளம்

**மலையாங்குளம்** என்ற கிராமம் தமிழ்நாடு, திருநெல்வேலி மாவட்டம் சங்கரன்கோவில் தாலுக்காவில் அமைந்துள்ளது. நான்கு புறமும் குளங்களால் சூழப்பட்டதால் இப்பெயர் பெற்றது.  
இவ்வூரை கடமன் குளம் வடக்கு மற்றும் மேற்கிலும், பாறை குளம் கிழக்கு மற்றும் தெற்கிலும் சூழ்ந்துள்ளன. விவசாயம் இங்குள்ள மக்களின் முக்கிய தொழிலாகும்.
# மலையாங்குளம்

## ஊரைச்சுற்றி உள்ள கோவில்கள்

1. சந்தனமாரியம்மன் கோவில்
1. விநாயகர் கோவில்
1. பார்வதி கோவில்
1. வாழ வந்த அம்மன் கோவில்
1. அய்யனார் கோவில்
1. கூடாரக் கோவில்
1. வெள்ளப் பட்டான் கோவில்
1. காளியம்மன் கோவில்
1. அணைந்தச்சி கோவில்
1. எல்லையம்மன் கோவில்
# மலையாங்குளம்

## நிறுவனங்கள்

இங்கு ஜெய் பாரத் பஞ்சாலை ,வி எல் ஜெ அட்டை தயாரிக்கும் தொழிற்சாலைகள் அமைந்துள்ளது. வீரப்பா இந்து நடுநிலைப் பள்ளி மக்களுக்கான தொடக்க கல்வியை அளித்து வருகிறது.
# வெளிநாடு வாழ் இந்தியர்கள்

**வெளிநாடு வாழ் இந்தியர் ** (Non-Resident Indian,**NRI**) எனப்படுவோர் இந்தியாவில் இல்லாது வேறொரு நாட்டில் புலம்பெயர்ந்த இந்திய குடியினர் ஆவர். இவர்கள் இந்தியக் கடவுச் சீட்டு வைத்திருப்பவர்கள். இந்திய அரசு வெளிநாட்டிற்கு புலம்பெயர்ந்து அந்நாட்டின் குடியுரிமை பெற்றவர்களையும் அத்தகைய பெற்றோர்களுக்கு பிறந்தவர்களையும் **இந்திய வம்சாவளி நபர்** (Person of Indian origin, **PIO**) என்று வகைப்படுத்துகிறது. இவர்களுக்கு கடவுச்சீட்டை ஒத்த பிஐஓ அட்டை வழங்கப்படுகிறது. நான்கு தலைமுறை முன்புவரை இந்தியாவில் குடியுரிமை பெற்றிருந்த முன்னோர்களைக் கொண்டிருந்த நபர்களும் அவர்களது வாழ்க்கைத்துணையும் இந்த அட்டை பெறத் தகுதி பெற்றவராவர்.இந்த அட்டை உள்ளவர்களுக்கு நுழைவிசைவு (விசா) மற்றும் பணியுரிமம் வழங்குவதில் மற்ற வெளிநாட்டினருக்கு உள்ளது போன்ற கட்டுப்பாடுகள் இருக்காது.  
உலகெங்கும் உள்ள வெளிநாடு வாழ் இந்தியர்கள் மற்றும் இந்திய வம்சாவளி நபர்கள் மக்கள்தொகை 30 மில்லியனாக மதிப்பிடப்பட்டுள்ளது.
ஐக்கிய நாடுகள் வளர்ச்சித் திட்டத்தின் 2010ஆம் ஆண்டு அறிக்கைப்படி சீனாவிற்கு அடுத்ததாக உலகின் மிகப் பெரிய விரிந்து பரவிய புலம்பெயர் இனம் இந்தியர்களாகும். மேலும் ஆசியாவிலேயே "புலம் பெயர்வதை" கூடுதலாக,0.8%, கொண்டுள்ள நாடும் இந்தியா எனக் குறிப்பிட்டுள்ளது. மேலும் வெளிநாட்டில் கல்விக்காக செல்லும் மாணவர்களின் எண்ணிக்கை 1999ஆம் ஆண்டில் 51,000ஆக இருந்தது 2007ஆம் ஆண்டு 153,000ஆக உயர்ந்துள்ளது.  
2003ஆம் ஆண்டு முதல் சனவரி 9 இந்திய அரசின் வெளிநாட்டு இந்தியர் நல அமைச்சகத்தின் சார்பில் இந்தியாவின் வளர்ச்சியில் இவர்களின் பங்கினை போற்றும் விதமாக வெளிநாடு வாழ் இந்தியர் நாளாக *பிரவாசி பாரதிய திவசு* எனக் கொண்டாடப்படுகிறது. மகாத்மா காந்தி இந்நாளில்தான் தென்னாபிரிக்காவிலிருந்து இந்தியா வந்திறங்கினார். இந்நாளை ஒட்டி மூன்று நாட்கள் புலம்பெயர் இந்தியர்களின் பிரச்சினைகள் ஆராயும் வண்ணம் கருத்தரங்குகள் ஏற்பாடு செய்யப்படுகின்றன. ஒவ்வொரு ஆண்டும் *பிரவாசி பாரதிய சம்மானும்* வழங்கப்படுகிறது. As of January 2006,  
இந்திய வம்சாவளி நபர் திட்டத்தில் உள்ள குறைபாடுகளால் மெல்ல அது விலக்கிக்கொள்ளப்படுகிறது. இதற்கு மாற்றாக மட்டுப்படுத்தப்பட்ட இரட்டைக் குடியுரிமை வழங்கும் வண்ணம் இந்தியக் குடியுரிமைச் சட்டத்தில் **வெளிநாட்டு இந்தியக் குடியுரிமை** (**Overseas Citizenship of India** (OCI)) என்ற திட்டத்தை அறிமுகப்படுத்தியுள்ளது.
# வெளிநாடு வாழ் இந்தியர்கள்

## இதனையும் காண்க

- இந்தியக் குடியுரிமைச் சட்டம் 1955
# எக்ரா கோட்டைச் சண்டை

**எக்ரா கோட்டைச் சண்டை** (*Battle of Hegra Fortress*) இரண்டாம் உலகப் போரின் போது நார்வேயில் நிகழ்ந்த ஒரு முற்றுகைச் சண்டை. நார்வே போர்த்தொடரின் ஒரு பகுதியான இதில் நார்வேயின் எக்ரா கோட்டையை இருபத்தி ஐந்து நாள் முற்றுகைக்குப் பின்னர் ஜெர்மானியப் படைகள் கைப்பற்றின.  
ஏப்ரல் 9, 1940ல் நார்வே மீதான ஜெர்மானியப் படையெடுப்பு தொடங்கியது. கடல்வழியாகவும், வான்வழியாகவும் நார்வே மீது ஜெர்மானியப் படைகள் தாக்குதல் தொடுத்தன. தெற்கு நார்வேயின் முக்கிய நகரங்களான ஓஸ்லோ, பேர்கன், துரோன்ஹெய்ம் ஆகிய நகரங்களை ஜெர்மானியப் படைகள் விரைவில் கைப்பற்றின. தெற்கு நார்வேயின் பெரும் பகுதிகள் ஜெர்மானியர் வசமானபின்னரும் எக்ரா கோட்டையில் சுமார் 250 பேர் அடங்கிய நார்வீஜிய தன்னார்வலர் படைப்பிரிவொன்று தொடர்ந்து போரிட்டு வந்தது. ஏப்ரல் 15 முதல் மே 5ம் தேதி வரை ஜெர்மானியர்கள் இதனை முற்றுகையிட்டுத் தாக்கினர். ஆனால் எக்ரா கோட்டையைக் கைப்பற்ற இயலவில்லை. மே முதல் வாரத்தில் நார்வீஜியப் படைகளும், அவற்றுக்குத் துணையாக நார்வேக்கு வந்திருந்த நேச நாட்டுப் படைகளும் வடக்கு நார்வேக்கு பின்வாங்கிவிட்டன. இதன் பின் ஜெர்மானியரை எதிர்ப்பதால் பலன் இல்லை என்பதை உணர்ந்த எக்ராவின் பாதுகாவலர்கள் மே 5ம் தேதி ஜெர்மானியர்களிடம் சரணடைந்தனர்.
# பிணை ஆணை

**பிணை ஆணை ** அல்லது **பிணைய ஆணை**(bail) ஓர் நீதிமன்றத்தில் சொத்து அல்லது வைப்புத்தொகையை **பிணை**யாக வைத்து குற்றஞ் சாட்டப்பட்ட ஒருவரை சிறையிலிருந்து வெளிக்கொணர வகை செய்யும் நீதிமன்ற ஆணையாகும். குற்றஞ் சாட்டப்பட்டவர் நீதிமன்ற விசாரணைக்கு திரும்ப வருவார் என்றும் அவ்வாறில்லையெனில் அவரால் வைக்கப்படும் பிணையை இழப்பார்(மேலும் பிணை மீறியவர்கள் என்ற குற்றமும் சேரும்) என்பதும் கொண்ட புரிதலின் பேரிலேயே இவ்வாணை பிறப்பிக்கப்படுகிறது. இவ்வாறு பிணை ஆணை பிறப்பிக்கப்படும் முன்னர் பிணையில் வெளியே வந்தால் அவரால் புலானாய்விற்கு எந்த பாதிப்பும் உண்டாகாது என்ற கருத்தும் ஆராயப்படும். குற்றஞ்சாட்டப்பட்டவர் திரும்பி வருவார் என்பதில் ஐயங்கள் இருப்பினும் பிணை மறுக்கப்படலாம். சில சட்டமன்றங்கள் கொலைக்குற்றங்கள் போன்ற சில குற்றங்களுக்கு பிணை விடுவிப்பு கிடையாது என்றும் சட்டமியற்றலாம்.  
பொதுவாக குற்ற விசாரணை முடிந்த பின்னர், அனைத்து நீதிமன்ற வருகைகளும் முடிந்தபின்னர், குற்றவாளியாக தீர்மானிக்கப்பட்டாலோ அல்லவோ பிணை விடுவிக்கப்படும். சில வழக்குகளில் பிணைப்பணம் திரும்பக் கிடைக்காது.  
சில பிணை விடுவிப்பு இல்லாத நாடுகளில் குற்றஞ்சாட்டப்பட்டவரை தேவையென்றாலே சிறையிலிடுகின்றனர்.
# இந்துக் கோயில் கட்டிடக்கலை

கட்டிடக் கலை நயத்தில் பஞ்சயாதன முறைப்படி கட்டப்பட்ட கந்தாரிய மகாதேவர் கோயில், கஜுராஹோ, மத்தியப் பிரதேசம்]]  
இந்து சமயத்தவருக்கு உரிய வழிபாட்டு இடமான இந்துக் கோயில்கள் தொடர்பான கட்டிடக்கலை **இந்துக்கோயில் கட்டிடக்கலை** ஆகும். இந்து சமயத்தில் பல்வேறு கட்டிடக்கலைகள் இருந்தாலும் அவை அனைத்திற்கும் ஒற்றுமை உள்ளது. கர்ப்பக்கிரகம், கருவறை, அர்த்த மண்டபம், கலசம் முதலியவை அனைத்து இந்து சமயக் கட்டிடக் கலைகளிலும் பொதுவான அம்சங்களுள் சிலவாகும். இந்து சமயம் தற்போது வழக்கிலுள்ள பல சமயங்களுக்கு மூத்த சமயமாக இருந்தும், இதன் தோற்றம் எப்பொழுது நடைபெற்றது என்று தெரியாத அளவுக்குப் பழமை வாய்ந்த சமயமாக இருந்தும், இதன் அடிப்படையாகக் கருதப்படும் வேதங்கள் பொ.ஊ.மு. 1500 க்கு முன்னரே தோன்றியிருந்தும், இன்று வரை நிலைத்திருக்கின்ற இச் சமயத்துக்குரிய கோயில்கள் பிற்பட்ட காலத்துக்குரியவையே. ஆரம்பகால இந்துக்கோயில் கட்டிடங்கள் பெரும்பாலும் அழிந்து போகக்கூடிய கட்டிடப்பொருட்களால் கட்டப்பட்டு இருந்ததாகக் கருதப்படுகின்றது. எனினும் கிடைக்கக்கூடிய சான்றுகளை வைத்து இந்துக்கோயில்களின் தோற்றம், தொடக்ககால இந்துக்கோயில்களின் அமைப்பு, அதன் வளர்ச்சி என்பன பற்றிப் பலர் ஆய்வு செய்து வெளியிட்டுள்ளார்கள்.
# இந்துக் கோயில் கட்டிடக்கலை

## அமைப்பு

இக்கோயில்கள் ஒழுங்கான வடிவவியல் வடிவங்களான சதுரம், வட்டம் போன்றவற்றைப் பயன்படுத்தி, பாதங்கள் எனப்படும் சதுர வலையமைப்பில் பல வேறுபாடுகளுடன் கூடிய திறந்த, சமச்சீரான வடிவமைப்புக்கொண்டவை. இந்துக் கோயிலொன்றின் முக்கியமான பகுதி கருவறை ஆகும். கோயிலுக்குரிய முதன்மைக் கடவுளின் உருவம் கருவறையிலேயே வைக்கப்பட்டிருக்கும். கருவறைக்கு மேல் கோபுரம்போல் அமைந்திருக்கும் அமைப்பு *சிகரம்* அல்லது *விமானம்* எனப்படும்.
# இந்துக் கோயில் கட்டிடக்கலை

## வகைப்பாடுகள்

கோயில்கள் கட்டுமானப் பொருட்களின் அடிப்படையிலும், வடிவங்களின் அடிப்படையிலும் பல்வேறு வகைகளாக உள்ளன.